CELEX: C2005/057/28
Language: el
Date: 2005-03-05 00:00:00
Title: Υπόθεση C-513/04: Αίτηση για την έκδοση προδικαστικής αποφάσεως που υπέβαλε το Rechtbank van Eerste Aanleg te Gent με διάταξη της 1ης Δεκεμβρίου 2004 στην υπόθεση Kerckhaert και Morres κατά Βελγικού Δημοσίου

5.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 57/14
            
         Αίτηση για την έκδοση προδικαστικής αποφάσεως που υπέβαλε το Rechtbank van Eerste Aanleg te Gent με διάταξη της 1ης Δεκεμβρίου 2004 στην υπόθεση Kerckhaert και Morres κατά Βελγικού Δημοσίου
   (Υπόθεση C-513/04)
   (2005/C 57/28)
   Γλώσσα διαδικασίας: η ολλανδική
   Με διάταξη της 1ης Δεκεμβρίου 2004, η oπoία περιήλθε στη Γραμματεία τoυ Δικαστηρίου των Ευρωπαϊκών Κοινοτήτων στις 15 Δεκεμβρίου 2004, τo Rechtbank van Eerste Aanleg te Gent, στο πλαίσιο της διαφοράς μεταξύ, αφενός, Kerckhaert και Morres και, αφετέρου, Βελγικού Δημοσίου, που εκκρεμεί ενώπιόν του, ζητεί από τo Δικαστήριο των Ευρωπαϊκών Κοινοτήτων να αποφανθεί επί του εξής προδικαστικού ερωτήματος:
   «Έχει το άρθρο 56, παράγραφος 1, της Συνθήκης ΕΚ (άρθρο 73B, παράγραφος 1, της Συνθήκης ΕΚ, κατά τον χρόνο των υπό κρίση περιστατικών) την έννοια ότι απαγορεύεται ένας περιορισμός ο οποίος απορρέει από διάταξη της νομοθεσίας κράτους μέλους που αφορά τον φόρο εισοδήματος (εν προκειμένω του Βελγίου), με την οποία τόσο μερίσματα μετοχών εγκατεστημένων σ' αυτό το κράτος μέλος εταιριών όσο και μετοχές μη εγκατεστημένων σ' αυτό το κράτος μέλος εταιριών υπάγονται ως προς τον μέτοχο σε μία και την αυτή κλίμακα, ενώ εντούτοις για μερίσματα μετοχών μη εγκατεστημένων σ' αυτό το κράτος μέλος εταιριών δεν γίνεται αποδεκτός κανένας συμψηφισμός με τον εφαρμοζόμενο εντός αυτού του άλλου κράτους μέλους φόρο στην πηγή;»